Noverint universi præsentes litteras inspecturi et etiam audituri. Quod nos Amedeus dominus Coloniaci et Aalis uxor ejusdem Amedei dedimus et vendidimus Petro Priori domus Montismerulæ et Fratribus ejusdem loci Cartusiensis ordinis, quicquid habebamus, possidebamus, vel habere poteramus, vel possidere per nos sive per I. dominum Cuiselli quod quodmodo nomine garde, commende, defensionis, sive emptoris, vel alio modo, in tota villa de Vairia et in toto territorio de Fontanamez et in corumdem appendiciis, etc... Tradidimus etiam Priori et fratribus memoratis litteras J. domini Cuiselli quas de emptione cum ipso J. a nobis facta, etc... In cujus rei testimonium præsenti cartulæ, nos sæpe dictus Amedeus sigilli nostri apponi fecimus firmitatem, et eam Priori et fratribus tradidimus supra dictis. Nos vero Johannes Gigniaci et nos Johannes archipresbyter Coloniaci ad prædictarum partium præsenti cartulæ sigilla nostra apponi fecimus in testimonium veritatis. Actum ab incarnatione Domini anno M. CC. XLVI.